open-index/open-wikipedia-markdown huggingface dataset:
Londýnsky protokol (1944)

**Londýnska zmluva z roku 1944** () bola podpísaná 12. septembra 1944 medzi Spojeným kráľovstvom, Spojenými štátmi a Sovietskym zväzom. Francúzsko nebolo schopné zmluvu podpísať, keďže bolo pod nemeckou okupáciou. Zmluva obsahovala dohodu, že si tri krajiny v prípade úspechu rozdelia Nemecko a Berlín na tri okupačné zóny.

## Obsah zmluvy
Podľa zmluvy malo byť územie Nemecka spred 31. decembra 1937 rozdelené na tri okupačné zóny medzi Spojené kráľovstvo, Spojené štáty a ZSSR.

### Rozdelenie Nemecka

* *Východné Nemecko* vrátane Východného Pruska malo patriť pod okupáciu Sovietskeho zväzu, výnimkou bol Berlín, ktorý mal byť rozdelený podľa osobitného okupačného plánu
* *Severozápadné Nemecko* a *Juhozápadné Nemecko* malo byť okupované buď Spojeným kráľovstvom, alebo Spojenými štátmi. Zmluva neobsahovala presné informácie o rozdelení Západného Nemecka, respektíve sa v zmluve objavili tri hviezdičky (***) namiesto uvedeného štátu.

### Rozdelenie Berlína

* *Severovýchodný Berlín* (mestá *[[Pankow]]*, *[[Prenzlauer Berg]]*, *[[Mitte (Berlín)|Mitte]]*, *[[Weißensee]]*, *[[Friedrichshain]]*, *[[Lichtenberg]]*, *[[Treptow]]*, *[[Köpenick]]*) mali byť okupované silami ZSSR,
* *Severozápadný Berlín* (mestá *[[Reinickendorf]]*, *[[Svadba (mesto)|Svadba]]*, *[[Tiergarten]]*, *[[Charlottenburg]]*, *[[Spandau]]*, *[[Wilmersdorf]]*) mali byť okupované silami *** (Spojeného kráľovstva, alebo Spojenými štátmi)
* *Južný Berlín* (mestá *[[Zehlendorf]]*, *[[Steglitz]]*, *[[Schönberg am Kamp|Schoenberg]]*, *[[Kreuzberg]]*, *[[Tempelhof]]*, *[[Neukölln]]*) mal byť okupované silami *** (Spojeného kráľovstva, alebo Spojenými štátmi).

## Dohra
[náhľad|Rozdelenie [Nemecko|Nemecka a Berlína v praxi]]
Napokon sa Sovietskemu zväzu, Spojeným štátom, Spojenému kráľovstvu a po oslobodení aj Francúzsku podarilo obsadiť nemecké územia a rozdeliť si ich.

Vznikli:
*  ***[[Americká okupačná zóna Nemecka|americká zóna]]*** : Bavorsko, Bádensko-Württembersko, Hesensko, Brémy
*  ***[[Britská okupačná zóna Nemecka|britská zóna]]*** : Dolné Sasko, Severné Porýnie-Vestfálsko, Šlezvicko-Holštajnsko, Hamburg
*  ***[[Francúzska okupačná zóna Nemecka|francúzska zóna]]*** : Porýnie-Falcko, Bádensko, Württembersko-Hohenzollernsko (Sársko nebolo formálne okupované, malo autonómny štatút)
*  ***[[Sovietska okupačná zóna Nemecka|sovietska zóna]]*** : Meklenbursko-Predpomoransko, Brandenbursko, Sasko, Sasko-Anhaltsko, Durínsko

Z britskej, francúzskej a americkej zóny sa vytvorilo tzv. Západné (kapitalistické) Nemecko (Nemecká spolková republika, ktorej pokračovateľom je dnešné Nemecko) a zo sovietskej zóny tzv. Východné (komunistické) Nemecko (Nemecká demokratická republika).

## Referencie

Kategória:Politika druhej svetovej vojny
Kategória:Medzinárodné právo
Kategória:Udalosti v 1944
Dubovo-brestovo-jaseňové nížinné lužné lesy

náhľad|Tvrdý lužný les počas záplav, rieka Morava

**Dubovo-brestovo-jaseňové nížinné lužné lesy** je podľa smernici Európskej únie o biotopoch európsky významný biotop s kódom **91F0**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

## Výskyt a stav na Slovensku
Tento európsky významný biotop je podľa Katalógu biotopov Slovenska rovnomenná mapovacia jednotka Ls1.2 Dubovo-brestovo-jaseňové nížinné lužné lesy.

Vyskytuje sa na Slovensku približne na ploche  a v 63 územiach európskeho významu. 

## Referencie

Kategória:Lužné lesy
Kategória:Natura 2000
Kráľovstvo krivých zrkadiel

***Kráľovstvo krivých zrkadiel*** (orig. *Королевство кривых зеркал*) je sovietska filmová rozprávka z roku 1963. Režíroval ju Aleksandr Rou na motívy príbehu od Vitalija Gubareva.

## Dej

Klasická ruská rozprávka o dievčatku, ktoré pomôže zachrániť ríšu rozprávok pred vládou zrkadlových prízrakov. Oľa (Oľa Jukinová) je neposlušné dievčatko, ktoré vyrastá najmä u svojej babičky, pretože rodičia musia po celý deň pracovať. Jedného dňa na ňu prehovorí veľké zrkadlo, ktoré je zároveň bránou do rozprávkovej ríše za zrkadlom. Oľa vojde dnu a stretne sa so svojím zrkadlovým odrazom - Aľou. Na obe dievčatá odteraz čakajú nevšedné dobrodružstvá a predovšetkým záchrana veľkej rozprávkovej ríše, ktorú ohrozujú zrkadlové prízraky.

## Obsadenie
* Oľga Jukina ako Oľa
* Taťjana Jukina ako Aľo (zrkadlový odraz Oli)
* Tatiana Baryševová ako Olina babička
* Anatolij Kubackij ako kráľ Jágapap LXXVII (77) (odraz od slova Papagáj)
* Andrej Fajt ako Pus (odraz od slova Sup)
* Arkadij Cinman ako Abaž (odraz od slova Žaba)
* Lidija Vertinskaja ako Ajimz (odraz od slova Zmija)
* Pavlen Pavlenko ako hlavný ceremoniár
* Georgij Milljar ako najhlavnejší ceremoniár / ovdovená kráľovná
* Aleksandr Chvylja ako hlavný kuchár
* Vera Altajskaja ako Asyrk (odraz od slova Krysa)

## Referencie

## Externé odkazy
* 
* 

## Zdroj

Kategória:Sovietske filmy
Kategória:Filmy z 1963
Kategória:Rozprávky
Kategória:Filmy podľa názvu
Jaseňovo-jelšové podhorské lužné lesy

náhľad|Zaplavený lužný les, jelša lepkavá
**Jaseňovo-jelšové podhorské lužné lesy** je druh lužného lesa sprevádzajúci rieky a potoky v kotlinách a podhoriach. Vytvára ho najmä jelša lepkavá a jaseň štíhly, okrem nich aj jelša sivá, vŕba krehká i vŕba biela.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls1.3 **Lužné vŕbovo-topoľové a jelšové lesy**, biotop **Podhorské jelšové lužné lesy** (2111300), patriaci do prioritného európsky významného biotopu 91E0 Lužné vŕbovo-topoľové a jelšové lesy.

## Referencie

Kategória:Biotopy
Kategória:Lužné lesy
Horské jelšové lužné lesy

náhľad|Porast jelše sivej
**Horské jelšové lužné lesy** je druh lužného lesa vyskytujúci sa pozdĺž horských potokov a pri prameňoch do  Vytvára ho najmä jelša sivá, primieša sa smrek obyčajný, jaseň štíhly i jelša lepkavá. V krovinnom poschodí nachádzame vŕbu purpurovú, liesku obyčajnú a jarabinu vtáčiu.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls1.4 Horské jelšové lužné lesy, biotop Horské jelšové lužné lesy (2111400), patriaci do prioritného európsky významného biotopu 91E0 Lužné vŕbovo-topoľové a jelšové lesy.

## Referencie

Kategória:Biotopy
Kategória:Lužné lesy
Dubovo-hrabové lesy

náhľad|Dubovo-hrabový les
náhľad|Zmiešaný dubovo-hrabový les
**Dubovo-hrabové lesy** sú zmiešané listnaté lesy s prevažujúcim dubom a hrabom zvyčajne do  (1000).

## Výskyt a stav na Slovensku
Podľa Katalógu biotopov Slovenska ide o základnú klasifikačnú jednotku s presným názvom Ls2 Dubovo-hrabové lesy patriacu do formačnej skupiny Ls Lesy, biotop Dubovo-hrabové lesy (2112000). Skladá sa z nasledujúcich mapovacích jednotiek:
* Ls2.1 Dubovo-hrabové lesy karpatské
* Ls2.2 Dubovo-hrabové lesy panónske
* Ls2.3 Dubovo-hrabové lesy lipové, rozdelené na tri podjednotky kvôli prepojiteľnosti do siete Natura 2000:
** Ls2.3.1 časť A
** Ls2.3.2 časť B
** Ls2.3.3 časť C

Na Slovensku je chápaná definícia biotopu Dubovo-hrabové lesy lipové širšie ako rovnomenný európsky významný biotop. Aby sa dali prepojiť, bol biotop rozdelený na tri podjednotky Ls2.3.1 časť A, Ls2.3.2 časť B a Ls2.3.3 časť C. Rozdeľujeme ich podľa podielu smreka. V časti A chýba úplne, v časti B už je smrek prítomný a v časti C má smrek prevahu. Časť C patrí do európsky významného biotopu 9410 Smrekové lesy, časť B ostáva len ako národný biotop.

## Referencie

Kategória:Biotopy
Kersti Kaljulaidová

**Kersti Kaljulaidová** (; * 30. december 1969, Tartu, Estónsko) je estónska politička, v období od októbra 2016 do októbra 2021 prezidentka Estónska, ktorá vo funkcii vystriedala Toomasa Hendrika Ilvesa. Stala sa tak prvou ženou v prezidentskom úrade a v 46 rokoch zároveň najmladšou osobou s najvyššou ústavnou funkciou krajiny.

## Životopis
náhľad|Kersti Kaljulaid (2021)

### Kariéra
Kersti Kaljulaidová v roku 1992 vyštudovala biológiu na univerzite v Tartu a v roku 2001 tu získala aj titul MBA v odbore manažment. Vo svojom prvom obore nenašla uplatnenie a tak v 90. rokoch 20. storočia už ako mladá matka pôsobila ako manažérka pre telekomunikačnú spoločnosť a potom pre investičnú banku. V roku 1999 sa dostala k politike.

Medzi rokmi 1999 a 2002 bola ekonomickou poradkyňou premiéra Marta Laara a v roku 2002 sa stala ako prvá žena riaditeľom elektrárne. Pri tom sa venovala aj publicistike a ako analytička písala o sociálnych a ekonomických témach a témach Európskej únie. Medzi rokmi 2004 a 2016 pôsobila v Európskom dvore audítorov ako estónska zástupkyňa.

Predtým bola členkou pravicovej konzervatívnej strany Vlasť.

### Prezidentka krajiny
Na konci augusta 2016 prebehla tri hlasovania parlamentu o novej hlave štátu, ale žiadne nebolo úspešné. V septembri tak prebehlo zvláštne voličské grémium, ale ani to neuspelo a proces sa tak vrátil do rúk parlamentu, ktorý na začiatku októbra hlasoval znova.

Hoci pri tejto voľbe mala Kaljulaidová protikandidáta, napr. nezávislého právnika Allare Joksa, bývalého eurokomisára Siima Kallasa z vládnucej Reformnej strany, či bývalú ministerku Mailis Repsovovú z opozičnej Estónskej strany stredu, na jej podpore sa vopred dohodla väčšina parlamentných strán. Pri voľbe tak nemala reálneho súpera. Zo 101 poslancov hlasovalo 81 za a 17 konzervatívcov proti, pričom minimum pre zvolenie bolo 68 hlasov. Pri registrácii kandidátov získala dokonca 90 hlasov, vrátane všetkých členov vládnej koalície a 23 opozičných poslancov.

Kaljulaidová sa oficiálne ujala funkcie 9. októbra 2016 a slávnostnú prísahu v parlamente zložila 10. októbra. Na inaugurácii prišla s dosluhujúcim prezidentom Toomasom Hendrikom Ilvesom.

### Osobný život
Z dvoch manželstiev Kaljulaidovej vzišli štyri deti a stala sa tiež babičkou.

## Referencie

## Iné projekty

## Zdroj

Kategória:Estónski politici
Kategória:Prezidenti Estónska
Kategória:Prezidentky
Kategória:Absolventi Tartuskej univerzity
Kategória:Osobnosti z Tartu
Kategória:Rytieri veľkokríža Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Nositelia Radu holandského leva
Kategória:Nositelia Radu troch hviezd
Kategória:Nositelia Radu za mimoriadne zásluhy
Národná liberálna strana

**Národná liberálna strana** () je rumunská konzervatívno-liberálna politická strana. Založená bola po páde komunistického režimu v januári 1990 a hlási sa k odkazu rovnomennej strany pôsobiacej za čias Rumunského kráľovstva.  

V súčasnosti je druhým najväčším politickým subjektom v krajine počtom členov aj poslancov a je súčasťou vládnej koalície s najväčšou Sociálno-demokratickou stranou. Na medzinárodnej úrovni je členom Európskej ľudovej strany a Centristickej demokratickej internacionály.  

## Volebné výsledky

Kategória:Politické strany v Rumunsku
Tim Kang

**Yila Timothy** „**Tim**“ **Kang** (* 16. marec 1973, San Francisco, Kalifornia, USA) je americký herec.

## Začiatky
Študoval na University of California, Berkeley, tam získal bakalársky titul z politickej vedy. Začal hrať, keď mal 26. Nikdy predtým to neskúšal. Z herectva má titul MFA (Master of Fine Arts) z Harvard University a herectvo študoval tiež na moskovskej Art Theatre School, vďaka čomu sa dohovorí po rusky.

## Herectvo
Svoju vôbec prvú rolu získal v roku 2002 v seriáli *Sopranovci*, kde v jednej epizóde stvárnil Dr. Harrisona Wonga. V tom istom roku prebehlo natáčanie romantického filmu Láska s výstrahou (v hlavných úlohách Sandra Bullocková a Hugh Grant).

Prvú väčšiu rolu získal v seriáli *Third Watch*, kde stvárnil detektíva Kenta Yoshiharu. Zahral si v piatich epizódách. Tim se objavil aj v ďalších seriáloch ako *Zákon a poriadok*, *Ghost Whisperer*, *Monk* alebo *The Office*. Vidieť sme ho mohli aj vo filme. V roku 2004 si zahrál agenta Aleca Wonga v *Zloději pamäte* (v hlavných úlohách J. Moore a D. West) a v roku 2008 vo štvrtom pokračovaní slavnej série o vietnamskom veteránovi Johnovi Rambovi s prostým názvom *Rambo* po boku Silvestera Stallona. V roku 2008 tiež získal rolu stoického agenta Kimballa Choa v úspešnom kriminálnom seriáli *[[Mentalista]]*.

## Zaujímavosti
* Má rád parašutizmus.
* Kang je najstarší z troch chlapcov.
* Má dcéru Biancu (* 2009).
* Tim je súčasný hovorca národného centra pre nezvestné a zneužívané deti.
* Timovým vzorom je jeho otec.

## Filmografia

## Externé odkazy
* http://thementalist.ic.cz/tim_kang.php (po česky)
*  (po česky)

## Zdroj
*

Kategória:Filmoví herci USA
Kategória:Televízni herci USA
Kategória:Absolventi University of California, Berkeley
Kategória:Absolventi Harvard University
Kategória:Osobnosti zo San Francisca
Sýrska dynastia

[náhľad|[Byzantská ríša v roku 717 (nástup sýrskej dynastie)]]
náhľad|Byzantská ríša v roku 802 (koniec vlády sýrskej dynastie)

**Sýrska dynastia** bola byzantská cisárska dynastia vládnuca v rokoch 717802. Iné, historicky nesprávne, no zaužívané názvy dynastie sú: **isaurijská dynastia**, **isaurská dynastia** či **Isaurovci**. 

Prvým cisárom sýrskej dynastie bol Lev III., stratég thémy *[[Anatolikon]]*. V roku 717 sa za pomoci svojho zaťa Artabasda, stratéga thémy *[[Armeniakon]]* nechal prehlásiť cisárom a prinútil predchádzajúceho cisára Theodosia III. abdikovať. Lev pochádzal zo Sýrie, z čoho sa vyvodzuje názov dynastie. Staršie mylné názory spájali jeho pôvod s maloázijským územím zvaným Isauria (pochádzali od byzantského historika Theofana Homologéta). Obliehanie Konštantínopola v rokoch 717718 a vláda Konštantína V. znamenali obrat v byzantsko-arabských vojnách. Už za vlády Leva III. zároveň vznikol v byzantskej spoločnosti rozkol spôsobený cisárovou politikou zákazu uctievania ikon. Tento spor sa ešte viac rozmohol za vlády jeho nástupcu Konštantína V., ktorý ikonodulov (prívržencov ikon) priamo prenasledoval. Ikonoklastická (obrazoborecká) politika dynastie pokračovala až do smrti Leva IV., keď na trón ako regentka za Konštantína VI. nastúpila cisárovná Irena. Irena obnovila kult ikon (Druhý nicejský koncil). V roku 798 nechala Irena svojho syna oslepiť a ujala sa vlády. O štyri roky neskôr však bola sama zvrhnutá a poslaná do kláštora, čím sa vláda dynastie skončila. V období vlády sýrskej dynastie sa zároveň uskutočnili aj pre Byzanciu úspešné vojny s Bulharmi a naopak ríša prišla o územia v severnej Itálii a o vplyv nad rímskymi pápežmi, ktorí sa začali politicky orientovať na Franskú ríšu.

## Panovníci sýrskej dynastie
Medzi členov sýrskej dynastie patrili: Roky podľa:
* Lev III. Sýrsky (717741)
* Konštantín V. Kopronym (741775)
* Lev IV. Chazar (775780)
* Konštantín VI. (780797)
* Irena (797802)

## Referencie

## Pozri aj
* Isauria

Kategória:Byzantské cisárske dynastie
Kategória:Šľachtické rody v Byzantskej ríši
Dubové a zmiešané dubové lesy

náhľad|Národná prírodná rezervácia Lovoš, Česko
náhľad|Lovoš, Kybička, Česko
**Dubové a zmiešané dubové lesy** sú zmiešané listnaté lesy s prevažujúcim dubom na suchých a teplých stanovištiach  zvyčajne do 500

## Výskyt a stav na Slovensku
Podľa Katalógu biotopov Slovenska ide o základnú klasifikačnú jednotku s presným názvom Ls3 Dubové a zmiešané dubové lesy patriacu do formačnej skupiny Ls Lesy, biotop **Teplomilné a suchomilné zmiešané dubové lesy** (2114000), čiastočne i **Dubové a borovicové lesy kyslomilné** (2115000) a **Rašelinové breziny a boriny** (2117100). Skladá sa z nasledujúcich mapovacích jednotiek:
* Ls3.1 Teplomilné submediteránne dubové lesy
* Ls3.2 Teplomilné ponticko-panónske dubové lesy na spraši a piesku
* Ls3.3 Dubové nátržníkové lesy
* Ls3.4 Dubovo-cerové lesy
* Ls3.5 Sucho a kyslomilné dubové lesy, rozdelené na dve podjednotky kvôli prepojiteľnosti do siete Natura 2000:
** Ls3.5.1 časť A
** Ls3.5.2 časť B
* Ls3.6 Vlhko- a kyslomilné brezovo-dubové lesy

## Referencie

Kategória:Biotopy
Bukové a zmiešané bukové lesy

náhľad|Bukový prales, NPR Stužica, Národný park Poloniny
**Bukové a zmiešané bukové lesy** sú zmiešané listnaté lesy s prevažujúcim bukom v nadmorských výškach od 400 (1400).

## Výskyt a stav na Slovensku
Podľa Katalógu biotopov Slovenska ide o základnú klasifikačnú jednotku s presným názvom Ls5 Bukové a zmiešané bukové lesy patriacu do formačnej skupiny Ls Lesy, biotop Bukové a zmiešané bukové lesy (2113000). Skladá sa z nasledujúcich mapovacích jednotiek:
* Ls5.1 Bukové a jedľovo-bukové kvetnaté lesy
* Ls5.2 Kyslomilné bukové lesy
* Ls5.3 Javorovo-bukové horské lesy
* Ls5.4 Vápnomilné bukové lesy

## Referencie

Kategória:Biotopy
Rádiožurnál

***Rádiožurnál*** je hlavná spravodajská relácia Slovenského rozhlasu (STVR), vysielaná na okruhu Rádia Slovensko a niektoré vydania ako preberané vysielanie aj na Rádiu Regina. Súhrn informácií z domova a zo sveta, doplnený o predpoveď počasia je vysielaný denne o 07:00, 12:00, 18:00 a 22:00 hod., pričom poludňajšie a v pracovných dňoch aj ranné vydanie je preberané do vysielania Rádia Regina. Každé vydanie je nasledované správami zo športu a Zelenou vlnou.

## Dejiny
Prvýkrát sa zvučka Rádiožurnálu ozvala vo vysielaní Slovenského rozhlasu 5. marca 1990. Spočiatku sa relácia vysielala iba na poludnie, neskôr sa pod týmto názvom začali uvádzať aj pôvodne inak nazvané ranné a večerné spravodajské relácie. Po niekoľkých rokoch pribudlo nočné vydanie. Istý čas existovalo aj predpoludňajšie vydanie s názvom *Minižurnál*. Spočiatku trvala relácia 50 minút, postupne sa skrátila na približne polovicu.

Prvé vysielanie Rádiožurnálu na vlnách Slovenského rozhlasu bolo 5. marca 1990 o 12:00 hod. Rádiožurnál - hlavná spravodajská relácia o dôležitých udalostiach doma a vo svete. Jeho hlavnou úlohou bolo v novej spoločenskej situácii priniesť poslucháčom čo najviac informácií o tomto dianí tak, aby si poslucháč sám mohol vytvoriť obraz o dianí a svoj názor naň.

Pôvodne hodinový blok na poludnie, dnes o 07:00, 12:00, 18:00 a o 22:00 hod.

Počúvanosť bola na začiatku nad 1,5 miliónom, pred dvoma rokmi nad 200-tisíc, dôveryhodnosť bola až na úrovni 80%.

V súčasnosti má konkurenciu v Infoexprese na Exprese, ale aj v Žurnále na Regine.

Vznik projektu sa datuje do prvých dní februára 1990.

Autormi projektu a jeho realizátormi boli Ivan Mjartan a Bohuš Géci, obaja redaktori Redakcie medzinárodného života. Poverenie dostali od vtedajšieho námestníka riaditeľa Slovenského rozhlasu Michala Berka, ktorý to potvrdil aj vo svojom príhovore v prvom vysielaní RŽ: „Nepatrím k jedným z autorov aj keď som sa pričinil o jeho vznik na úrovni vedenia rozhlasu.“.

Hudobnú časť - predely, alebo Jingle, vybrala Jana Ráčková a technicky spracoval zvukový majster Vlado Beňa.

Prvé vysielanie moderoval Bohuš Géci. Redakčne sa na ňom podielali: Michal Berko, Ivan Mjartan, Alica Bieliková, Zuzana Štukovská, Ján Šmihula, Magda Pospíšilová, Michal Michalčík, Pavol Svetoň a Dalibor Klíma.

Zvukový majster - Stanislav Krajíček a réžia Jana Račková.

Neskôr rady redakcie rozšírili: Michal Tvarožek, Ján Jánoši, Alena Michalicová, Jarmila Tosecká, Soňa Jesenská, Igor Matloň, Ivan Košec a Miroslav Poláček.

## Hodinové bloky Rádiožurnálu

Súbor:Rádiožurnál o 7.png|Rádiožurnál o 07:00
Súbor:Rádiožurnál o 12.png|Rádiožurnál o 12:00
Súbor:Rádiožurnál o 18.png|Rádiožurnál o 18:00
Súbor:Rádiožurnál o 22.png|Rádiožurnál o 22:00


## Referencie

Kategória:Rozhlasové relácie na Slovensku
Kategória:Slovenský rozhlas
Kategória:Spravodajstvo
Suchomilné borovicové a borovicové zmiešané lesy

náhľad|Borovicové lesy nad Vltavou, Česko
**Suchomilné borovicové a borovicové zmiešané lesy** sú zmiešané lesy s prevládajúcou borovicou na slnečných a suchých stanovištiach.

## Výskyt a stav na Slovensku
Podľa Katalógu biotopov Slovenska ide o základnú klasifikačnú jednotku s presným názvom Ls6 Suchomilné borovicové a borovicové zmiešané lesy patriacu do formačnej skupiny Ls Lesy, patria sem najmä biotopy **Dubové a borovicové lesy kyslomilné** (2115000) a **Vápnomilné a reliktné borovicové lesy** (2116000). Skladá sa z nasledujúcich mapovacích jednotiek:
* Ls6.1 Kyslomilné borovicové a dubovo-borovicové lesy
* Ls6.2 Reliktné vápnomilné borovicové a smrekovcové lesy
* Ls6.3 Lesostepné borovicové lesy

## Referencie

Kategória:Biotopy
Rašeliniskové lesy

náhľad|Berlín, Nemecko
**Rašeliniskové lesy** sú veľmi riedke lesy na rašeliniskách ihličnatých aj listnatých druhov.
## Výskyt a stav na Slovensku
Podľa Katalógu biotopov Slovenska ide o základnú klasifikačnú jednotku s presným názvom Ls7 Rašeliniskové lesy patriacu do formačnej skupiny Ls Lesy, biotop je priraditeľný až k mapovacej jednotke. Skladá sa z nasledujúcich mapovacích jednotiek:
* Ls7.1 Rašeliniskové brezové lesíky 
* Ls7.2 Rašeliniskové borovicové lesy
* Ls7.3 Rašeliniskové smrekové lesy
* Ls7.4 Slatinné jelšové lesy

## Referencie

Kategória:Biotopy
Smrekové a zmiešané smrekové lesy

náhľad|Žabí potok, Vysoké Tatry
**Smrekové a zmiešané smrekové lesy** sú horské ihličnaté lesy, vyskytujú sa od prirodzeného výskytu bukových a zmiešaných lesov vyššie až po hornú hranicu lesa.

## Výskyt a stav na Slovensku
Podľa Katalógu biotopov Slovenska ide o základnú klasifikačnú jednotku s presným názvom Ls9 Smrekové a zmiešané smrekové lesy patriacu do formačnej skupiny Ls Lesy, biotop **Eurosibírske ihličnaté lesy** (2117000). Skladá sa z nasledujúcich mapovacích jednotiek:
* Ls9.1 Smrekové lesy čučoriedkové
* Ls9.2 Smrekové lesy vysokobylinné
* Ls9.3 Podmáčané smrekové lesy
* Ls9.4 Smrekovcovo-limbové lesy

Biotopy Ls9.1, Ls9.2 a Ls9.3 patria do európsky významného biotop 9410 Smrekové lesy a biotop Ls9.4 je súčasne aj rovnomenný európsky významný biotop s kódom 9420 Smrekovcovo-limbové lesy.

## Referencie

Kategória:Biotopy
Huanghetitan

[náhľad|Zrekonštruované kostry - Huanghetitan a [Daxiatitan (vzadu)]]
**Huanghetitan** (titán zo Žltej rieky) je rod stredne veľkého až veľkého sauropóda, ktorý kráčal po zemi dnešnej provincie Kan-su v Číne pred zhruba 145 až 90 miliónmi rokov v spodnej kriede.

## Druhy a veľkosť
Huanghetitan má v súčasnosti dva druhy; **Huanghetitan liujiaxiaensis**, ktorý bol 12 metrov dlhý, teda patril medzi menšie sauropódy, ale zato mal najväčší hrudný kôš zo všetkých známych dinosaurov.

Ďalší druh, **Huanghetitan ruyangensis** bol však omnoho väčší. Na dĺžku meral okolo 30 metrov a v kohútiku bol vysoký osem metrov. Krk bol dlhý 12 metrov, telo 9 metrov a chvost tiež 9 metrov. Mal tiež veľmi dlhé nohy, brucho mal vo výške okolo štyroch metrov. Celkovo bol vysoký okolo 14 metrov. Pravdepodobne vážil až okolo 65 ton, ale štúdia z roku 2020 naznačili, že mohol merať okolo 24 metrov a vážiť okolo 30 ton. Mal jedny z najväčších rebier, najdlhšie meralo až takmer tri metre. Tento primitívny Titanosauriform bol jedným z najväčších dinosaurov v Ázii. 

## Zdroje
*Huanghetitan  - prehistoric-wildlife.com

Kategória:Sauropoda
Kategória:Dinosaury z Ázie
Kategória:Kriedové dinosaury
Losillasaurus

náhľad|Fragment fosílneho stavca druhu ''L. giganteus''
**Losillasaurus** (Losillský jašter) je rod stredne veľkého sauropóda z prelomu jury a kriedy (pred 150140 miliónmi rokov) patriaceho do kladu Turiasauria. Do rovnakého kladu patria sauropódy Turiasaurus, Galveosaurus a Zby.

## Objav
Fosílie tohto stredne veľkého Sauropóda boli objavené v oblasti Los Serranos, v provincii Valencia v Španielsku (súvrstvie Villar del Arzobispo). Fosílny materiál (fragment lebky a postkraniálnej kostry) však patril mladému jedincovi, preto sa dodnes nevie presne určiť jeho veľkosť. Jediný druh **Losillasaurus giganteus** bol popísaný v roku 2001 trojicou španielskych paleontológov.

## Popis
Bol to stredne veľký a mohutný bylinožravec s pomerne krátkym krkom a chvostom. Končatiny boli podobne ako pri iných Sauropódoch stĺpovité a telo robustné. Pravdepodobne sa živil listami nižších stromov, ktoré zrejme spásal v stádach. Presné rozmery zatiaľ nemôžeme určiť, ale dĺžka sa odhaduje od 15 do 18 metrov, výška okolo 6 metrov a váha 12 až 15 ton. Omnoho väčší odhad spravený na základe ramennej kosti (humerusu) hovorí o dĺžke 27 metrov.

## Zdroje
* Losillasaurus  - prehistoric-wildlife.com

Kategória:Sauropoda
Kategória:Jurské dinosaury
Kategória:Kriedové dinosaury
Kategória:Dinosaury z Európy
Dubovo-hrabové lesy karpatské

náhľad|Rakúsko, ostrica chlpatá v dubovo-hrabovom lese
**Dubovo-hrabové lesy karpatské** sú typom dubovo-hrabového lesa vyskytujúceho sa na nížinách a pahorkatinách. Vytvára ho dub zimný, hrab obyčajný, lipa malolistá, v krovinnej etáži sa nachádza javor poľný, lieska obyčajná a svíb krvavý. V podraste býva často ostrica chlpatá, čo pôsobí dojmom tráv.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls2.1 Dubovo-hrabové lesy karpatské patriacu do klasifikačnej jednotky Ls2 Dubovo-hrabové lesy, biotop Dubovo-hrabové lesy karpatské (2112100). Je to biotop národného významu, nepatrí medzi európsky významné biotopy.

## Referencie

Kategória:Biotopy
Cerové

náhľad|Areál P-K na konci obce
**Cerové** (iné názvy: **Malé Šenkvice**, **Malé Čaníkovce**; historické názvy pozri nižšie) je časť obce Šenkvice, do roku 1964 samostatná obec. 

## Dejiny
Pôvodne to bola samostatná obec, novo založená grófom Štefanom Ilešházim v roku 1594 ako osada chorvátskych utečencov. Jej najstarší známy názov je Sisek, neskorší názov bol Malé Šenkvice. Jej obyvatelia boli sedliaci, ktorí mali ten istý pôvod ako sedliaci z vedľajších (Veľkých) Šenkvíc. Z Chorvátska boli vyhnaní  v tom  istom čase  ako  Veľkošenkvičania  a usadili  sa  v dedine  Tárnok  a odtiaľ  ich  Ilešházi presídlil do novej dediny - Sisek.  V roku 1964 bola obec zlúčená so susednou (vtedajšou) obcou Veľké Čaníkovce (Veľké Šenkvice), čím vznikli dnešné Šenkvice.

## Historické názvy
Doložené sú tieto historické názvy:

1601: *Sisek*; 1773: *Kis-Senkvicz*, *Klein-Schenkwitz*, *Male Senkwicze*; 1786: *Klein-Schenkwitz*, *[Klein]-Schenkowitz*, *Kisch-Schenkwitz*; 1808: *Kis-Senkvicz*, *Klein-Schenkwitz*, *Cerowé Ssenkwice*, *Malé [Ssenkwice]*; 1863-1907: *Kissenkvic*; 1913: *Kissenkőc*; 1920: *Cerové [Šenkvice]*, *Malé Šenkvice*, 1927-1948: *Malé Šenkvice*;  1948-1964: *Malé Čaníkovce*. Častý, ale neoficiálny, bol aj názov *Cerové Brdo*.

## Zdroje

## Externé odkazy
* História obce Šenkvice

Kategória:Šenkvice
SpecialBeatz

**Patrik Kosa**, známy najmä pod umeleckým menom **SpecialBeatz** je slovenský hip-hopový producent. Takisto pôsobí aj ako DJ.

## História
Prvýkrát výraznejšie zaujal v roku 2013, keď produkoval skladbu „Chcem ťa tu“ pre skupinu H16.

## Diskografia
* 2018: *Barter*
*2020: *No Cap*

### Videoklipy
* 2015: „Pár viet“ (featuring Pil C a Jofre)
* 2018: „Mesto“ (featuring Kali a Separ)
* 2018: „Special“ (featuring Sergei Barracuda a Fobia Kid)
* 2020: „Embargo“ (featuring Nik Tendo a Yzomandias)
*2020: „Money2“ (featuring Pil C a Separ)

## Zoznam skladieb, ktoré produkoval Special Beatz

## Referencie

Kategória:Slovenskí hudobní producenti
Kategória:Slovenskí dídžeji
Dubovo-hrabové lesy panónske

**Dubovo-hrabové lesy panónske** sú typom dubovo-hrabového lesa vyskytujúceho sa na najteplejších nížinách a pahorkatinách do  Vytvára ho dub letný, dub cerový, hrab obyčajný, brest hrabolistý, lipa malolistá, jaseň štíhly, v pahorkatinách sa pridáva dub zimný. Vyznačuje sa výraznou krovinnou etážou s javorom poľný, javorom tatársky, vtáčim zobom. Krovinná etáž chýba v prípade hospodárenia výmladkovým spôsobom. V podraste sa vyskytujú typické druhy pre teplé dubiny. Na rozdiel od dubovo-hrabových lesov karpatských chýba buk lesný a v podraste sa nenachádza ostrica chlpatá.

Tento biotop je podľa smernici Európskej únie o biotopoch prioritný európsky významný biotop s kódom **91G0**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls2.2 Dubovo-hrabové lesy panónske  (klasifikačná jednotka Ls2 Dubovo-hrabové lesy), biotop Dubovo-hrabové lesy panónske (2112200), je súčasne rovnomenný prioritný európsky významný biotop 91G0 Dubovo-hrabové lesy panónske.

Na Slovensku sa vyskytuje na ploche približne  a v 90 územiach európskeho významu.

## Referencie

Kategória:Biotopy
Kategória:Natura 2000
Londýnsky dohovor (1786)

[náhľad|314x314bod|[Pobrežie moskytov]]
**Londýnsky dohovor z roku 1786** (ang. *London Convention*, špan. *Convención de Londres*) alebo **Anglicko-španielsky dohovor** (ang. *Anglo-Spanish Convention*, špan. *Convención anglo-hispana*) je zmluva, ktorá bola podpísaná 14. júla 1786 medzi Spojeným kráľovstvom a Španielskym kráľovstvom. Zmluva obsahovala dohodu o vysťahovaní Angličanov z pobrežia moskytov v Strednej Amerike.

## Predohra
Podľa Parížskej zmluvy z roku 1763 (ktorá mimochodom ukončila Sedemročnú vojnu) boli Británii odobraté a následne Španielsku pridelené územia v Strednej Amerike. Podľa dohody mali byť z týchto území všetci anglicky hovoriaci ľudia vysťahovaní. Podľa Parížskej zmluvy z roku 1783 boli Španielsku pridelené novšie územia, avšak Angličania žijúci na týchto územiach odmietali žiť pod kontrolou Španielskeho kráľovstva. Pre tieto nezhody boli britské a španielske vojenské jednotky nútené strážiť tieto územia. Kvôli nezhodám sa začali novšie rokovania. 

## Obsah zmluvy
Briti napokon svoj sľub dodržali a z pobrežia moskytov vysťahovali vyše 2000 Angličanov, ktorí sa presťahovali do Belize, na Jamajku, alebo do inej krajiny v Amerike. Španieli na oplátku dovolili britským drevorubačom, aby na Yucatánskom polostrove mohli vyrúbavať drevo vrátane mahagónov. Pod španielsku kontrolu sa dostala aj osada Black River, ktorú založil anglický kolonista William Pitt. Black River de iure patrila pod Španielske kráľovstvo, no de facto ju aj naďalej ovládali a obývali Briti.

## Referencie

## Externé odkazy

* Zmluva po španielsky

## Literatúra

* DAWSON, Frank Griffith - William Pitt's Settlement at Black River on the Mosquito Shore: A Challenge to Spain in Central America, 1732-87 (1983) 

Kategória:Medzinárodné zmluvy
Galvesaurus

***Galvesaurus*** (staršie ***Galveosaurus***)  je rod stredne veľkého sauropoda z čeľade brachiosaury (staršie zaraďovaný do taxónu Turiasauria alebo do taxónu Macronaria). Zahŕňa jediný druh ***Galveosaurus herreroi***.

## Výskyt
Žil na prelome jury a kriedy, približne pred 150130 miliónmi rokov na území provincie Teruel vo východnom Španielsku.

## Objav
Pozostatky tohoto sauropoda boli objavené v oblasti Galve (provincia Teruel) v Španielsku. Skameneliny boli objavené v roku 1987 a postupne boli skúmané. Názov *Galve(o)saurus herreroi* bol prvýkrát publikovaný 11. augusta 2005 na základe časti kostry umiestnenej v Španielskom paleontologickom múzeu v Galve.

## Opis
Galvesaurus bol stredne veľký mohutný štvornohý sauropod s pomerne krátkym krkom a chvostom. Telo bolo robustné a nohy vysoké a veľmi podobné ohybným stĺpom. Pravdepodobne sa špecializoval na nižšie stromy, ktorých listy spásal v stádach. Bol pomerne malý; bol od 14 do 16 metrov dlhý, približne 5 metrov vysoký a vážil okolo 10 ton.

## Zdroje
*Galveosaurus  - prehistoric-wildlife.com

Kategória:Brachiosauridae
Kategória:Jurské dinosaury
Kategória:Kriedové dinosaury
Kategória:Dinosaury z Európy
We Sweat Blood

***We Sweat Blood*** je druhý štúdiový album kanadského rockového tria Danko Jones z roku 2003. Album znovu vyšiel 19. apríla 2005 v Spojených štátoch s dvomi prídavnými skladbami z albumu *[[Born a Lion]]*, „Lovercall“ a „Sound of Love“.

## Hodnotenie
V roku 2005 bol album *We Sweat Blood* umiestnený na 466. mieste v knihe časopisu *[[Rock Hard]]* s názvom *The 500 Greatest Rock & Metal Albums of All Time*.

## Zoznam skladieb
#„Forget My Name“ – 2:53
#„Dance“ – 3:29
#„I Love Living in the City“ – 3:22
#„I Want You“ – 3:18
#„Heartbreak's a Blessing“ – 2:55
#„Wait a Minute“ – 2:34
#„Strut“ – 2:49
#„Home to Hell“ – 2:12
#„Hot Damn Woman“ – 3:06
#„The Cross“ – 2:22
#„Love Travel“ – 2:57
#„We Sweat Blood“ – 2:57

;*European Release Bonus Track:*
:13. „Woogie Boogie“ – 2:55

## Obsadenie
* Danko Jones – spev, gitara
* John Calabrese – basgitara
* Damon Richardson – bicie
### Hosťujúci speváci
* Rosie Celanová – sprievodný spev v „Wait a Minute“, súčasť skupinových vokálov v „I Love Living in My City“ a „Strut“
* Matt DeMatteo – sprievodný spev v „We Sweat Blood“
* Dregen – sprievodný spev v „Strut“
* Helga Rossiová, Fionnuala Jamisonová, Melinn Chaban, Lionel Pedro, Dave Pedro a Paul Bozzi – skupinové vokály v „I Love Living in My City“ a „Strut“

## Referencie

*

Kategória:Hudobné albumy z 2003
Kategória:Albumy skupiny Danko Jones
Matt DeMatteo

**Matthew** „**Matt**“ **DeMatteo** je kanadský hudobný producent, textár, inžinier, hudobník a spevák. Od roku 2000 je vlastníkom a prezidentom Record High Productions Ltd v Toronte.

V mladosti navštevoval Humberside Collegiate Institute. Medzi rokmi 1990 a 1994 robil inžiniera v Reaction Studios a od roku 1995 do roku 2002 inžiniera, manažéra a producenta pre Presence Sound v Toronte.

## Diskografia
### Ako hosťujúci spevák/hudobník
#### Štúdiové albumy
* Squiddly – *Unstoppable* (1991)
* Big Sugar – *Hemi-Vision* (1996)
* Big Wreck – *In Loving Memory Of...* (1997)
* Rusty – *Out Of Their Heads* (1998)
* Edwin – *Another Spin Around The Sun* (1999)
* Rocketface – *Rocketface* (2005)
* Morgan Finley – „zensong“, „The Reason Why“, „Everything Will Work Out Right“ z albumu *Everything Will Work Out Right* (2005)
* Hawksley Workman – *Los Manlicious* (2008)
* Derek Miller – *Rumble - A Tribute To Native Music Icons* (2014)
#### Skladby
* Barenaked Ladies – „If I Had $1000000“ z albumu *Gordon* (1992)
* Rheostatics – „RDA“ z albumu *Whale Music* (1992)
* Ashley MacIsaac – „Sleeping Maggie“, „The Devil in the Kitchen“, „Sophia's Pipes“ z albumu *Hi™How Are You Today?* (1995)
* J. Englishman – „Tripwires“ z albumu *Poor L’il Rockstar* (2000)
* Chris Tait – „The Lost I Found“, „Willis“ z albumu *Hello! My Name Is Chris Tait* (2001)
* Hawksley Workman – „Anger As Beauty“, „Even An Ugly Man“ z albumu *Lover / Fighter* (2003)
* Danko Jones – „We Sweat Blood“ z albumu *[[We Sweat Blood]]* (2003)
* Billy Klippert – „Going Under“, „Wretched Thing“, „Naked and the Simple Truth“ z albumu *Naked and the Simple Truth* (2006)
* Mobile – „Dusting Down The Stars“ z albumu *Tommorrow Starts Today* (2006)

## Externé odkazy
* Matt DeMatteo na Discogs

Kategória:Kanadskí producenti
Kategória:Kanadskí hudobníci
Kategória:Kanadskí speváci
Ľudová strana (Španielsko)

[náhľad|Sídlo Ľudovej strany v [Madride na Calle de Génova.]]
[náhľad|Vedenie Ľudovej strany v roku 2004. Naľavo odchádzajúci predseda [José María Aznar, v strede nový predseda Mariano Rajoy.]]
**Ľudová strana** (po španielsky **Partido Popular**, skratka **PP**) is a konzervatívna kresťansko-demokratická politická strana pôsobiaca v Španielsku.

Ľudová strana vznikla v roku 1989 transformáciou Ľudovej aliancie (AP), strany, ktorú založil v roku 1976 ako alianciu post-frankovských strán bývalý minister z čias Francovho režimu, Manuel Fraga. Nová strana PP spojila konzervatívnu AP s viacerými malými kresťansko-demokratickými a liberálnymi stranami, pričom túto fúziu nazvala "reformný centrizmus". Manuel Fraga dostal v roku 2002 titul "zakladajúceho predsedu". Mládežnícka organizácia pri PP je Nové generácie (*Nuevas Generaciones, NNGG*). 

PP je na európskej úrovni členom stredopravej Európskej ľudovej strany (EĽS) a poslanci za PP sú členmi frakcie EĽS v Európskom parlamente. PP je tiež členom Centristickej demokratickej internacionály a Medzinárodnej demokratickej únie. Ľudová strana bola jedným zo zakladateľom Inštitútu Roberta Schumana v Budapešti pre rozvoj demokracie v Strednej a Východnej Európe.

Po korupčnom škandále, tzv. prípade Gürtel, Národný súd v máji 2018 rozhodol o vine strany zo zavedenia systému korupčného správania. V následnosti na rozsudok dolná komora parlamentu vyvolala hlasovanie o nedôvere vláde Mariana Rajoya, ktoré bolo 1. júna 2018 úspešné (ako prvé v dejinách Španielska po Francovi). Rajoy v júni 2018 odstúpil z čela PP, nahradil ho Pablo Casado. V januári 2021 bola Ľudová strana druhou najsilnejšou stranou v oboch komorách Generálnych kortesov, ako aj v Európskom parlamente a hlavnou opozičnou silou v krajine.

## Volebné výsledky
### Generálne kortesy

### Voľby do Európskeho parlamentu

## Predstavitelia strany
### Predsedovia
*19891990: Manuel Fraga
*19902004: José María Aznar
*20042018: Mariano Rajoy
*2018súčasnosť: Pablo Casado

## Referencie


## Externé odkazy

* Oficiálna stránka strany

Kategória:Politické strany v Španielsku
Kategória:Organizácie založené v 1989
Kategória:Kresťanskodemokratické strany
Kategória:Konzervatívne strany
Sleep Is the Enemy

***Sleep Is The Enemy*** je tretí štúdiový album kanadského rockového tria Danko Jones. Album vyšiel 17. februára 2006 v Európe, 21. februára v Kanade a 23. mája v USA. Skladba „She's Drugs“ bola obsiahnutá o švédskom upírskom filme *[[Frostbiten]]*. „Baby Hates Me“ bola úvodnou skladbou WWE Backlash.

## Zoznam skladieb
# „Sticky Situation“ – 2:35
# „Baby Hates Me“ – 3:27
# „Don't Fall in Love“ – 3:23
# „She's Drugs“ – 2:38
# „The Finger“ – 2:26
# „First Date“ – 3:11
# „Invisible“ (feat. John Garcia zo skupiny Kyuss) – 3:23
# „Natural Tan“ – 2:51
# „When Will I See You“ – 3:26
# „Time Heals Nothing“ – 3:42
# „Sleep Is the Enemy“ – 2:25
;*Limited Digipak Edition bonus track:*
:12. „Choose Me“ – 2:27

## Obsadenie
* Danko Jones – gitara, spev
* John Calabrese – basgitara
* Damon Richardson – bicie

### Hosťujúci spevák
* John Garcia – sprievodný spev v „Invisible“

## Referencie

## Zdroj
*

Kategória:Hudobné albumy z 2006
Kategória:Albumy skupiny Danko Jones
Sestry Jukinové

**Oľga Gennadijevna Jukina** (rus. О́льга Геннáдьевна Ю́кина; * 23. október 1953, Moskva, ZSSR – † 29. január 2005, Moskva, Rusko) a **Taťjana Gennadijevna Jukina** (rus. Татья́на Генна́дьевна Ю́кина; * 23. október 1953, Moskva, ZSSR – † 31. marec 2011, Moskva, Rusko) boli sovietske detské herečky-dvojičky.

## Životopis
Matka sa rozhodla, že Taťjana ani jej sestra-dvojička Oľga Jukina nebudú herečky. Vyštudovali strojárenskú priemyselnú školu a potom spoločne pracovali v cestovnej kancelári Inturist, sprevádzali ruských turistov na cestách do zahraničia. Od roku 1995 pracovali vo Vojenskom komisariáte. Sú pochované v Moskve na Pokrovskom cintoríne.

## Filmografia

* *[[Kráľovstvo krivých zrkadiel]]* (1963)
* *[[Mrázik (film)|Mrázik]]* (1964)

## Referencie

Kategória:Detskí herci
Kategória:Ruské herečky
Ř

náhľad|176x176bod
**Ř** alebo **ř** je písmeno, ktoré sa vyskytuje v češtine, sliezštine a hornolužickej srbčine. V poľštine a kašubčine jestvuje digraf rz, ktoré sa síce podobá na ř, ale predstavuje skôr zníženú alveolárnu vibrantu. 

## Čeština
V češtine predstavuje Ř zvýšenú alveolárnu vibrantu.

* říkám - hovorím
* řeka - rieka
* příklad - príklad

## Slezština
V sliezštine predstavuje Ř neznelú retroflexnú frikativu. 

## Hornolužická srbčina
V hornulužickej srbčine predstavuje Ř neznelú postalveolárnu frikativu.

## Zdroje

* Z historie českého pravopisu

Kategória:Písmená latinskej abecedy
Abd al-Fattáh as-Sísí

**Abd al-Fattáh Saíd Husajn Chalíl as-Sísí** (; * 19. november 1954, Káhira) je egyptský prezident úradujúci od júna 2014.

## Životopis
Pôvodne bol ako vojak z povolania náčelníkom generálneho štábu egyptských ozbrojených síl a zároveň ministrom obrany a vojenskej výroby vo vláde premiéra Hišáma Kandila. As-Sísí nariadil 3. júla 2013 zosadiť po masových nepokojoch prezidenta Muhammada Mursího z radov Moslimského bratstva; od tých čias zastával okrem funkcie ministra obrany i funkciu prvého podpredsedu vlády v kabinete Házima al-Biblávího. Dňa 27. januára 2014 bola ohlásená Sísího kandidatúra na egyptského prezidenta v rámci volieb plánovaných na máj. Biblávího vláda podala 24. februára demisiu, aby maršalovu prezidentskú kandidatúru podporila. Prezidentské voľby Sisi s veľkým náskokom vyhral. Po zložení prísahy 8. júna 2014 sa stal egyptským prezidentom.

## Medzinárodná povesť
Závery Rady pre zahraničné veci EÚ z 21. augusta 2013 uvádzajú, že členské štáty sa dohodli, že v prípade Egypta pozastavia licencie na vývoz všetkého vybavenia, ktoré môže byť použité na vnútornú represiu, a urobia prieskum svojej spolupráce s Egyptom v oblasti bezpečnosti.

Európsky parlament vydal 10. marca 2016 uznesenie, v ktorom odsúdil umučenie Giulia Regeniho ako ďalšie na dlhom zozname nútených zmiznutí, ku ktorým došlo v Egypte od júla 2013 a ktoré sa stretávajú s beztrestnosťou. Ohľadom Regeniho umučenia taliansky minister zahraničných vecí Paolo Gentiloni uviedol, že jeho telo vykazovalo známky "neľudského, zvieracieho, neprijateľného násilia".

Spomínané uznesenie Európskeho parlamentu pripomína tiež, že od júla 2013 bolo podľa egyptských orgánov zadržaných viac ako 22 000 osôb. Následne žiada okamžité a bezpodmienečné prepustenie všetkých osôb zadržiavaných a odsúdených len na základe toho, že uplatňovali svoje právo na slobodu prejavu a pokojné zhromažďovanie.

## Referencie


## Súvisiace články
* Egyptská revolúcia 2011
* Vražda Giulia Regeniho

## Iné projekty

## Zdroj

Kategória:Prezidenti Egypta
Kategória:Egyptskí maršali
Kategória:Osobnosti z Káhiry
Kategória:Ministri obrany Egypta
Ű

náhľad|194x194bod
**Ű** [ˈYː] alebo **ű** [ˈyː] je tridsiatym siedmym (v skrátenej verzii) a tridsiatym ôsmym (v rozšírenej verzii) písmenom maďarskej abecedy. Nazýva sa aj ako *u s dvomi čiarkami*. Vyskytuje sa v slovách ako *űrhajó* (vesmírna loď), *űrtartalom* (objem) alebo *űr* (vesmír). 

## Referencie

Kategória:Písmená latinskej abecedy
Fine Line

***Fine Line*** je druhý štúdiový album anglického speváka Harryho Stylesa, ktorý vyšiel 13. decembra 2019 cez vydavateľstvá Columbia a Erskine Records. Nahrávka obsahuje žánre ako rock, pop a pop rock s prvkami prog-popu, psychedelického pop, folku, soulu, funku a indie popu.

Z albumu boli vydané štyri single – „Lights Up“, „Adore You“, „Falling“ a „Watermelon Sugar“. *Fine Line* debutoval na tretej priečke UK Albums Chart a čísle jeden rebríčka ''Billboard'' 200 – tým sa stal Stylesovým druhým po sebe idúcim albumom číslo jeden v Spojených štátoch.

## Zoznam skladieb

## Referencie

*

Kategória:Hudobné albumy z 2019
Kategória:Albumy Harryho Stylesa
Výbežok

**Výbežok** ( alebo , ) je dlhá a úzka časť územia štátu alebo iného územného celku, ktorá výrazne vyčnieva zo zvyšku územia a je obklopená jedným alebo viacerými inými územiami podobného typu.

Výbežky sú podobné polostrovom, no narozdiel od polostrovov nie sú z väčšiny obklopené vodou (i keď niektoré výbežky môžu mať aj dlhé pobrežie), ale sú vymedzené hranicami.

## Pozri aj

* polostrov
* exkláva
* enkláva

## Zdroj

Kategória:Politická geografia
Minerál (rozlišovacia stránka)

**Minerál** (iné názvy: [najmä v druhom význame] **minerálna látka**; variantné množné číslo [najmä v druhom význame] **minerálie**) môže byť:
*v geológii a pod.: homogénna, spravidla anorganická, prírodnina, ktorej zloženie možno vyjadriť chemickým vzorcom, a ktorá je súčasťou zemskej kôry a vesmírnych telies, synonymum: nerast, pozri minerál
*v biochémii, potravinárstve a pod.: druh biogénneho prvku, prípadne aj príslušná soľ, pozri minerálna látka (výživa)
*v klinickej medicíne: niektorý z iónov v krvi, ktoré sa zisťujú pri základnom vyšetrení krvi (najmä Na, K, Ca, Cl, Mg), pozri pod mineralogram
*anorganická látka

## Zdroje
Minerálna látka (výživa)

**Minerálna látka** (iné názvy: **minerál**, **minerálna živina**, nepresne: **elektrolyt**) môže byť:
*a) biogénny prvok (v užšom zmysle len makroprvok) nevyhnutný ako živina organizmu, spravidla však okrem chemických prvkov C, O, H, N (Organizmus takto definované minerály prijíma ako ióny alebo ako súčasti solí), alebo
*b) **minerálna soľ**, čiže anorganická soľ chemického/-ých prvku/-ov z bodu a), alebo 
*c) bod a) aj bod b) 

## Minerálne látky u človeka
Minerálne látky (podľa definície c) tvoria asi 4,7 % hmotnosti ľudského tela. Najviac je v tele solí vápnika a fosforu. Tieto sú v kostiach a zuboch, kde zabezpečujú tvrdosť týchto orgánov. Okrem toho nájdeme v tele sodík, draslík, síru, chlór, horčík a vo veľmi malom množstve železo, jód, zinok, meď a kobalt. Potrebné množstvo minerálnych látok v tele obyčajne zabezpečuje normálna pestrá strava, ale napríklad počas rastu, tehotenstva či dojčenia je vhodné zabezpečiť vyšší prísun najmä vápnika a železa.

## Zdroje

Kategória:Fyziológia
Kategória:Chemické látky
Krupp

náhľad|3 kruhy - logo spoločnosti Krupp.
**Krupp** je označenie nemeckej obchodnej spoločnosti spojenej s rodinou Kruppovcov z nemeckého Essenu, ktorá je známa produkciou ocele a najmä zbraní - delostreleckých zbraní, tankov, munície a inej výzbroje. Rodinná firma **Friedrich Krupp AG** (**Friedrich Krupp AG Hoesch-Krupp** po získaní Hoesch AG v roku 1991, existovala do roku 1999), bola na začiatku 20. storočia najväčšou spoločnosťou v Európe. Krupp bol popredným výrobcom zbraní v Nemecku v oboch svetových vojnách. Od tridsaťročnej vojny až do konca druhej svetovej vojny firma vyrábala bojové lode, ponorky, tanky, húfnice, zbrane, inžinierske siete a stovky ďalších komodít.

## Referencie

## Iné projekty

Kategória:Priemysel v Nemecku
Lover (album)

***Lover*** je siedmy štúdiový album americkej speváčky-skladateľky Taylor Swift, ktorý vyšiel 23. augusta 2019 prostredníctvom vydavateľstva Republic Records. Producentmi sú Jack Antonoff, Louis Bell, Frank Dukes a Joel Little. *Lover* primárne zahŕňa žánre ako pop, synth-pop, electropop a pop rock s retro štýlom a ďalšími žánrami – country, funk, dream pop, folk, rock and roll, R&B, bubblegum pop, pop punk a indie pop.

## Zoznam skladieb

## Zdroj

Kategória:Hudobné albumy z 2019
Kategória:Albumy Taylor Swiftovej
Charles Michel

**Charles Michel** (* 21. decembra 1975, Namur, Belgicko) je belgický právnik, politik, bývalý predseda vlády Belgického kráľovstva a bývalý predseda Európskej rady. 

Charles Michel vyštudoval právo na Bruselskej univerzite (Université Libre de Bruxelles) a na Amsterdamskej univerzite (University of Amsterdam) v roku 1998. Keď doštudoval, stal sa právnikom v Bruseli a zároveň vstúpil do politiky, o ktorú sa od mladého veku zaujímal. Jeho kandidatúra bola úspešná a v roku 1999 sa stal poslancom federálneho parlamentu. Rok potom bol zvolený za valónskeho ministra vnútra a štátnej služby a v roku 2007 sa stal federálnym ministrom rozvojovej spolupráce. 

V tomto čase zastával tiež funkciu starostu mesta Wavre, ktorým bol v rokoch 2006 až 2014. 

Politická strana Reformné hnutie (Mouvement Réformateur) bola miestom, kde bol Charles Michel vo funkcii hovorcu v rokoch 2004 až 2011 a v 2011 sa stal jej predsedom.

V októbri 2014 sa stal predsedom vlády Belgického kráľovstva a od 1. decembra 2019 do 30. novembra 2024 bol predsedom Európskej rady. V súvislosti s vymenovaním do tejto funkcie 2. júla 2019 povedal: „*Vymenovanie za predsedu Európskej rady je pre mňa veľká zodpovednosť a úloha, ktorú budem plniť s odhodlaním. Mojím cieľom je zjednotená Európa, ktorá berie ohľad na národnú rozmanitosť. Podstatou Európskej únie je solidarita, sloboda a vzájomný rešpekt. A ja budem tieto hodnoty presadzovať.*“**

Partnerka Charlesa Michela sa volá Amélie, majú dve dcéry a syna, ktorého má Charles Michel z predchádzajúceho vzťahu a žijú v meste Wavre. Má rád poéziu, hrá tenis a rád jazdí na motorke. 

## Referencie

## Iné projekty

Kategória:Belgickí politici
Kategória:Primátori miest v Belgicku
Kategória:Belgickí právnici
Kategória:Absolventi Université Libre de Bruxelles
Kategória:Absolventi Universiteit van Amsterdam
Kategória:Valónski ministri
Kategória:Členovia Snemovne reprezentantov (Belgicko)
Kategória:Predsedovia vlády Belgicka
Kategória:Predsedovia Európskej rady
Kategória:Osobnosti z Namuru (mesto)